title: Sklep Komisije (EU) 2018/517 z dne 21. marca 2018 o predlagani državljanski pobudi z naslovom „Britanski prijatelji – ostanite z nami v EU“ (notificirano pod dokumentarno številko C(2018) 1730)

text:
               28.3.2018

               SL

               Uradni list Evropske unije

               L 84/25

         SKLEP KOMISIJE (EU) 2018/517
   z dne 21. marca 2018
   o predlagani državljanski pobudi z naslovom „Britanski prijatelji – ostanite z nami v EU“

         (notificirano pod dokumentarno številko C(2018) 1730)

   (Besedilo v angleškem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 211/2011 Evropskega parlamenta in Sveta z dne 16. februarja 2011 o državljanski pobudi (1) in zlasti člena 4 Uredbe,
   ob upoštevanju naslednjega:

               (1)

               Predlagana državljanska pobuda z naslovom „Britanski prijatelji – ostanite z nami v EU“ se glasi: „Glasovanje o Brexitu iz leta 2016 ni bil zavezujoč plebiscit, ampak zgolj javni referendum, ki naj bi britanskemu parlamentu zagotovil podlago za presojo o mnenju Britancev v danem trenutku.“

               (2)

               Glavni cilji predlagane pobude so: „Naš cilj bo ustvariti platformo, ki bi vsem evropskim državljanom omogočila, da sodelujejo v tej pobudi in nagovorijo večino britanskih državljanov (vključno s tistimi, ki živijo v EU in so bili na prvotnem referendumu dejansko prikrajšani za volilno pravico) tako, da bodo imeli vsi državljani Združenega kraljestva možnost izraziti svoje mnenje.“

               (3)

               Pogodba o Evropski uniji (v nadaljnjem besedilu: PEU) krepi državljanstvo Unije in nadalje krepi demokratično delovanje Unije; med drugim določa, da ima vsak državljan pravico sodelovati v demokratičnem življenju Unije prek evropske državljanske pobude.

               (4)

               Zato bi morali biti postopki in pogoji, potrebni za državljansko pobudo, jasni, preprosti, uporabniku prijazni in sorazmerni z naravo državljanske pobude, da bi spodbujali sodelovanje državljanov in prispevali k večji dostopnosti Unije.

               (5)

               Pravica vsake države članice do izstopa iz Evropske unije je zapisana v členu 50(1) PEU, ki določa, da se lahko vsaka država članica v skladu s svojimi ustavnimi pravili odloči za izstop iz Unije.

               (6)

               Čeprav Evropska komisija obžaluje odločitev Združenega kraljestva za izstop iz Evropske unije, kot so v skupni izjavi z dne 24. junija 2016 (2) izjavili predsednik Evropske komisije Jean-Claude Junker, predsednik Evropskega parlamenta Martin Schulz, predsednik Evropskega sveta Donald Tusk in predsedujoči Svetu EU Mark Rutte, Pogodbe ne vsebujejo pravne podlage, ki bi dopuščala sprejetje pravnega akta v zvezi s postopkom odločanja znotraj države članice v povezavi z uradnim obvestilom o namenu te države članice, da v skladu s členom 50 PEU izstopi iz unije.

               (7)

               Iz teh razlogov predlagana državljanska pobuda „Britanski prijatelji – ostanite z nami v EU“ ne spada na področja, na katerih ima Komisija pooblastila za podajo predloga pravnega akta Unije za izvajanje Pogodb v smislu člena 4(2)(b) Uredbe v povezavi s točko 1 člena 2 Uredbe –

         SPREJELA NASLEDNJI SKLEP:
   Člen 1
   Registracija predlagane pobude z naslovom „Britanski prijatelji – ostanite z nami v EU“ se zavrne.
   Člen 2
   Ta sklep je naslovljen na organizatorje (člane državljanskega odbora) predlagane državljanske pobude „Britanski prijatelji – ostanite z nami v EU“, ki jih kot kontaktne osebe zastopajo [osebni podatki se izbrišejo po posvetovanju z organizatorji].

      V Bruslju, 21. marca 2018

            Za Komisijo

         Frans TIMMERMANS

            Prvi podpredsednik

      (1)  UL L 65, 11.3.2011, str. 1.

      (2)  http://europa.eu/rapid/press-release_STATEMENT-16-2329_sl.htm


title: Sklep Političnega in varnostnega odbora (SZVP) 2018/522 z dne 27. marca 2018 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2017/1356 (ATALANTA/1/2018)

text:
               3.4.2018

               SL

               Uradni list Evropske unije

               L 87/14

         SKLEP POLITIČNEGA IN VARNOSTNEGA ODBORA (SZVP) 2018/522
   z dne 27. marca 2018
   o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2017/1356 (ATALANTA/1/2018)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 6 Skupnega ukrepa,
   ob upoštevanju naslednjega:

               (1)

               Svet je v skladu s členom 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje ustreznih sklepov o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (v nadaljnjem besedilu: poveljnik sil EU).

               (2)

               PVO je 18. julija 2017 sprejel Sklep (SZVP) 2017/1356 (2), s katerim je za poveljnika sil EU imenoval kontraadmirala Fabia GREGORIJA.

               (3)

               Poveljnik operacije EU je priporočil, da se za novega poveljnika sil EU imenuje kontraadmiral Simone MALVAGNA, ki nasledi kontraadmirala Fabia GREGORIJA od 5. aprila 2018.

               (4)

               Vojaški odbor EU je 5. marca 2018 to priporočilo podprl.

               (5)

               Sklep (SZVP) 2017/1356 bi bilo zato treba razveljaviti.

               (6)

               V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Kontraadmiral Simone MALVAGNA se s 5. aprilom 2018 imenuje za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).
   Člen 2
   Sklep (SZVP) 2017/1356 se razveljavi.
   Člen 3
   Ta sklep začne veljati 5. aprila 2018.

      V Bruslju, 27. marca 2018

            Za Politični in varnostni odbor

            Predsednik

         W. STEVENS

      (1)  UL L 301, 12.11.2008, str. 33.

      (2)  Sklep Političnega in varnostnega odbora (SZVP) 2017/1356 z dne 18. julija 2017 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2017/321 (ATALANTA/2/2017) (UL L 190, 21.7.2017, str. 12).


title: Sklep Sveta (SZVP) 2018/654 z dne 26. aprila 2018 o spremembi Sklepa (SZVP) 2017/1869 o svetovalni misiji Evropske unije v podporo reformi varnostnega sektorja v Iraku (EUAM Iraq)

text:
               27.4.2018

               SL

               Uradni list Evropske unije

               L 108/28

         SKLEP SVETA (SZVP) 2018/654
   z dne 26. aprila 2018
   o spremembi Sklepa (SZVP) 2017/1869 o svetovalni misiji Evropske unije v podporo reformi varnostnega sektorja v Iraku (EUAM Iraq)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 16. oktobra 2017 sprejel Sklep (SZVP) 2017/1869 (1) o svetovalni misiji Evropske unije v podporo reformi varnostnega sektorja v Iraku (EUAM Iraq).

               (2)

               Da bi pokrili stroške misije za varnostne storitve do konca sedanjega mandata, bi bilo treba prilagoditi referenčni finančni znesek in ustrezno spremeniti Sklep (SZVP) 2017/1869.

               (3)

               EUAM Iraq se izvaja v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Sprememba Sklepa (SZVP) 2017/1869
   V členu 14 Sklepa (SZVP) 2017/1869 se odstavek 1 nadomesti z naslednjim:

      „1.   Referenčni finančni znesek za kritje odhodkov, povezanih z EUAM Iraq, od 16. oktobra 2017 do 17. oktobra 2018 znaša 17 300 000 EUR. Referenčni finančni znesek za vsa poznejša obdobja določi Svet.“

   Člen 2
   Začetek veljavnosti
   Ta sklep začne veljati na dan sprejetja.

      V Bruslju, 26. aprila 2018

            Za Svet

            Predsednica

         E. ZAHARIEVA

      (1)  Sklep Sveta (SZVP) 2017/1869 z dne 16. oktobra 2017 o svetovalni misiji Evropske unije v podporo reformi varnostnega sektorja v Iraku (EUAM Iraq) (UL L 266, 17.10.2017, str. 12).


title: Sklep Komisije (EU) 2018/672 z dne 15. decembra 2016 o shemi za dolgoročno državno pomoč kmetijstvu v severnih regijah Finske (notificirano pod dokumentarno številko C(2016) 8419)

text:
               3.5.2018

               SL

               Uradni list Evropske unije

               L 113/10

         SKLEP KOMISIJE (EU) 2018/672
   z dne 15. decembra 2016
   o shemi za dolgoročno državno pomoč kmetijstvu v severnih regijah Finske

         (notificirano pod dokumentarno številko C(2016) 8419)

   (Besedilo v finskem in švedskem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Akta o pristopu Avstrije, Finske in Švedske k Evropski uniji ter zlasti člena 142 Akta,
   ob upoštevanju naslednjega:

               (1)

               Komisija je s Sklepom 95/196/ES (1) odobrila shemo za dolgoročno državno pomoč kmetijstvu v severnih regijah Finske (v nadaljnjem besedilu: shema nordijske pomoči), kot jo je priglasila Finska v skladu s členom 143 Akta o pristopu z namenom, da pridobi odobritev v skladu s členom 142 Akta o pristopu. Sklep 95/196/ES je bil nadomeščen s Sklepom Komisije C(2009) 3067 z dne 30. aprila 2009 (2). Navedeni sklep je bil nazadnje spremenjen s Sklepom Komisije C(2015) 2790 dne 30. aprila 2015.

               (2)

               Finska je v dopisu z dne 12. oktobra 2015 predlagala, da Komisija spremeni Sklep C(2009) 3067, da bi se poenostavilo upravljanje sheme in upoštevale spremembe skupne kmetijske politike ter gospodarskega razvoja v kmetijstvu v severnih regijah Finske. Finska je z dopisom z dne 8. junija 2016 spremenila predlog in poslala dodatne informacije o kmetijski proizvodnji v severnih regijah.

               (3)

               Zaradi posledičnih sprememb Sklepa C(2009) 3067 in številnih prejšnjih sprememb je primerno navedeni sklep nadomestiti z novim sklepom.

               (4)

               Dolgoročna državna pomoč iz člena 142 Akta o pristopu je namenjena ohranitvi kmetijske dejavnosti v severnih regijah, ki jih je določila Komisija.

               (5)

               Ob upoštevanju dejavnikov iz člena 142(1) in (2) Akta o pristopu bi bilo treba državno pomoč na podlagi navedenega člena omejiti na območja, ki ležijo severno od 62. vzporednika ali ob tem vzporedniku in ki se soočajo s primerljivimi podnebnimi razmerami, ki kmetijsko dejavnost še posebej otežujejo. Občino (kunta) bi bilo treba izbrati kot ustrezno upravno enoto, vključno z občinami, obkroženimi z drugimi občinami znotraj teh območij, tudi če ne izpolnjujejo enakih zahtev.

               (6)

               Za lažje upravljanje sheme ter njeno uskladitev s podporo na podlagi uredb (EU) št. 1305/2013 (3) in (EU) št. 1307/2013 Evropskega parlamenta in Sveta (4) ter shemami državne pomoči je primerno v območja, ki prejemajo pomoč na podlagi tega sklepa, vključiti tiste občine, ki so del območja, razmejenega v skladu z drugim pododstavkom člena 32(2) Uredbe (EU) št. 1305/2013, v program za razvoj podeželja 2014–2020 za celinsko Finsko.

               (7)

               Referenčno obdobje, v zvezi s katerim je treba obravnavati razvoj kmetijske proizvodnje in raven skupne podpore na podlagi razpoložljivih nacionalnih statističnih podatkov, bi moralo ostati isto kot v Sklepu C(2009) 3067 in zajemati leta 1991, 1992 in 1993, kar zadeva kmetijsko proizvodnjo.

               (8)

               V skladu s členom 142 Akta o pristopu bi moral skupni znesek dodeljene pomoči zadostovati za ohranitev kmetijske dejavnosti v severnih regijah Finske, vendar se ne sme razviti v splošno podporo, ki presega raven podpore iz predpristopnega referenčnega obdobja. Zato je treba dohodkovno pomoč v okviru skupne kmetijske politike upoštevati pri določitvi najvišje dovoljene ravni pomoči na podlagi navedenega člena. Na podlagi podatkov iz leta 2016 bi bilo treba najvišji letni znesek pomoči določiti na 563,9 milijona EUR, kar je izračunano povprečje za petletno obdobje od 1. januarja 2017 do 31. decembra 2021.

               (9)

               Za poenostavitev sheme nordijske pomoči in da bi Finski omogočili prožnost pri usmerjanju pomoči v različne proizvodne sektorje ob zagotovitvi uravnotežene porazdelitve podpore med sektorji, bi bilo treba najvišji povprečni letni znesek pomoči razdeliti med kategorije pomoči za živinorejo, pridelavo rastlin in drugo nordijsko pomoč. Za proizvodnjo kravjega mleka je primerno določiti ločen najvišji povprečni letni znesek pomoči, ki zadostuje za ohranitev proizvodnje v severnih regijah Finske.

               (10)

               Pomoč bi se morala dodeljevati letno na podlagi proizvodnih dejavnikov (kot so glave velike živine in hektarji) v okviru skupnih omejitev, določenih s tem sklepom.

               (11)

               Pomoč za severne jelene bi bilo treba dodeliti na žival in omejiti na tradicionalno število severnih jelenov v severnih regijah Finske. Za shranjevanje divjega jagodičevja in gob bi bilo treba omogočiti izplačilo pomoči na kilogram, za prevoz mleka in mesa ter storitve, nujno potrebne za živinorejo, pa na osnovi nastalih stroškov, pri čemer se odštejejo vsa druga javna plačila, ki zajemajo iste stroške.

               (12)

               Za kravje mleko bi bilo treba omogočiti izplačilo pomoči na kilogram mleka, da bi se ohranila spodbuda za učinkovito proizvodnjo.

               (13)

               Podatki o dohodku kmetij iz Finske kažejo znatno letno nestanovitnost dohodka kmetij v severnih regijah, zlasti od leta 2008. Da bi omogočili hitro odzivanje na nestanovitnost in zagotovili ohranitev kmetijskih dejavnosti v severnih regijah Finske, je primerno Finski dovoliti, da za vsako koledarsko leto določi znesek pomoči na sektor v posamezni kategoriji pomoči in na proizvedeno enoto.

               (14)

               V tem smislu bi morala Finska razlikovati med pomočmi v severnih regijah in določiti letne zneske pomoči glede na obseg naravnih omejitev ter druga objektivna, pregledna in utemeljena merila v zvezi s cilji iz tretjega pododstavka člena 142(3) Akta o pristopu, katerih namen je ohranitev tradicionalne primarne proizvodnje in predelave, ki sta posebej prilagojeni podnebnim razmeram zadevnih regij, izboljšanje struktur za proizvodnjo, trženje in predelavo kmetijskih proizvodov, olajšanje prodaje navedenih proizvodov ter zagotovitev varstva okolja in ohranjanja podeželja.

               (15)

               Za zagotovitev rednih plačil v koledarskem letu bi morali Finski omogočiti, da izplačuje pomoč za dano leto z uporabo predujmov na podlagi prvotnih ocen števila proizvodnih dejavnikov in proizvedenih enot ter izplačuje pomoč za proizvodnjo mleka v mesečnih obrokih na podlagi dejanske proizvodnje.

               (16)

               Prekomerna nadomestila za proizvajalce bi bilo treba preprečiti tako, da bi se neupravičena izplačila izterjala pred 1. junijem naslednjega leta.

               (17)

               Kot je določeno v členu 142(2) Akta o pristopu, pomoč, dodeljena na podlagi tega sklepa, ne bi smela povzročiti povečanja skupne proizvodnje nad raven tradicionalne proizvodnje na območju, vključenem v shemo nordijske pomoči.

               (18)

               Zato je treba največje letno število upravičenih proizvodnih dejavnikov za vsako kategorijo pomoči, vključno z ločeno najvišjo ravnijo števila krav molznic, določiti na ravni, ki je enaka ali nižja kot v referenčnih obdobjih.

               (19)

               Kar zadeva število krav molznic, bi bilo treba upoštevati razvoj količine proizvodnje na proizvodni dejavnik od referenčnih obdobij. Zato bi bilo treba največje število krav molznic določiti na podlagi povprečne proizvodnje na kravo v obdobju 2004–2013.

               (20)

               Pomoč za vzrejo, predelavo in trženje severnih jelenov bi bilo treba odobriti tako, da se prepreči preplačilo v povezavi s pomočjo, dodeljeno v skladu s členom 213 Uredbe (EU) št. 1308/2013 Evropskega parlamenta in Sveta (5).

               (21)

               Kar zadeva pridelavo rastlin, da bi se omogočila prožnost pri uporabi kmetijskih zemljišč med različnimi proizvodnimi sektorji, bi morala biti največje dovoljeno območje 944 300 ha v skladu s Prilogo II k Sklepu C(2009) 3067, kakor je bil spremenjen s Sklepom C(2015) 2790, kar lahko vključuje največ 481 200 ha travinja.

               (22)

               Za proizvodnjo v rastlinjakih bi bilo treba ločeno največje dovoljeno območje določiti na 203 ha, kar ustreza tradicionalnemu območju proizvodnje v severnih regijah Finske.

               (23)

               Kadar število proizvodnih dejavnikov v posamezni kategoriji presega največje število v danem letu, bi bilo treba število upravičenih proizvodnih dejavnikov zmanjšati za ustrezno število proizvodnih dejavnikov v koledarskem letu po letu, v katerem je bila najvišja raven presežena.

               (24)

               V skladu s členom 143(2) Akta o pristopu mora Finska Komisiji predložiti informacije o izvajanju in učinkih pomoči. Da bi se lahko bolje ocenili dolgoročni učinki pomoči in da bi se določile ravni pomoči kot petletna povprečja, je primerno, da se o socialno-ekonomskih učinkih pomoči poroča vsakih pet let in da se predložijo letna poročila, ki vsebujejo finančne informacije in druge informacije o izvajanju, potrebne za zagotovitev skladnosti s pogoji, določenimi v temu sklepu.

               (25)

               Finska bi morala zagotoviti, da se v zvezi z upravičenci do pomoči sprejmejo ustrezni nadzorni ukrepi. Da bi se zagotovili učinkovitost navedenih ukrepov in preglednost pri izvajanju sheme, bi morali biti navedeni nadzorni ukrepi čim bolj usklajeni s tistimi, ki se izvajajo v okviru skupne kmetijske politike.

               (26)

               Zato bi bilo treba Sklep C(2009) 3067 spremeniti –

         SPREJELA NASLEDNJI SKLEP:
   Člen 1
   Odobrena pomoč
   1.   Od 1. januarja 2017 do 31. decembra 2021 se Finski odobri izvajanje sheme za dolgoročno pomoč kmetijstvu v njenih severnih regijah, vključno z občinskimi enotami (kunta) iz Priloge I.
   2.   Celoten znesek dodeljene pomoči ne sme presegati 563,9 milijona EUR na koledarsko leto, od tega se največ 216,9 milijona EUR nameni za proizvodnjo kravjega mleka. Navedeni zneski se štejejo za letna povprečja pomoči, dodeljene v obdobju petih koledarskih let, ki ga zajema ta sklep.
   3.   Kategorije pomoči in proizvodni sektorji za vsako kategorijo, najvišji povprečni letni zneski, dovoljeni na kategorijo pomoči, izračunani v skladu z odstavkom 2, in največje letno število upravičenih proizvodnih dejavnikov na kategorijo pomoči so določeni v Prilogi II.
   4.   Pomoč se dodeli na podlagi upravičenih proizvodnih dejavnikov, kot sledi:

               (a)

               na glavo velike živine za živinorejo;

               (b)

               na hektar za pridelavo kmetijskih rastlin;

               (c)

               na m2 za proizvodnjo v rastlinjakih;

               (d)

               na m3 za shranjevanje vrtnarskih proizvodov; ter

               (e)

               kot nadomestilo za dejanske stroške prevoza mleka in mesa ter nujno potrebne storitve za živinorejo, pri čemer se odšteje vsa druga javna podpora za kritje istih stroškov.

         Pomoč za proizvodnjo kravjega mleka in pomoč za shranjevanje divjega jagodičevja in gob se lahko dodeli na kilogram dejanske proizvodnje.
   Pomoč za rejo severnih jelenov ne sme privesti do preplačila v povezavi s pomočjo, dodeljeno v skladu s členom 213 Uredbe (EU) št. 1308/2013.
   Količniki za pretvorbo v glave velike živine (GVŽ) za različne vrste velike živine so določeni v Prilogi III.
   5.   V skladu z odstavkom 3 in v okviru omejitev iz Priloge II Finska razlikuje med vrstami pomoči v svojih severnih regijah in letno določi zneske pomoči na proizvodni dejavnik, strošek ali proizvedeno enoto na podlagi objektivnih meril, ki se nanašajo na obseg naravnih omejitev in druge dejavnike, ki prispevajo k doseganju ciljev iz tretjega pododstavka člena 142(3) Akta o pristopu.
   Člen 2
   Referenčna obdobja in določena največja števila proizvodnih dejavnikov
   1.   Referenčno obdobje iz druge alinee prvega pododstavka člena 142(3) Akta o pristopu je:

               (a)

               kar zadeva proizvodnjo: leto 1992 za kravje mleko in govedo, leto 1993 za vrtnarstvo ter povprečje za leta 1991, 1992 in 1993 za druge proizvode;

               (b)

               kar zadeva raven skupne podpore: leto 1993.

         2.   Največje število upravičenih krav molznic je 227 200.
   3.   Največje število upravičenih hektarjev za pridelavo rastlin je 944 300 ha, od tega največ 481 200 ha travinja, in 203 ha za proizvodnjo v rastlinjakih.
   Člen 3
   Pogoji za dodelitev pomoči
   1.   Finska v okviru omejitev iz tega sklepa določi pogoje za dodelitev pomoči različnim kategorijam upravičencev. Taki pogoji vključujejo merila za upravičenost in izbirna merila, ki se uporabljajo, in zagotavljajo enako obravnavo upravičencev.
   2.   Finska izplača pomoč upravičencem letno na podlagi dejanskih proizvodnih dejavnikov ali proizvedenih enot iz člena 1(3). Predplačila pomoči se lahko izplačajo na podlagi prvotnih ocen za dano leto.
   3.   Za kravje mleko se pomoč lahko izplača v mesečnih obrokih na podlagi dejanske količine proizvodnje.
   4.   Prekoračitev največjega letnega števila proizvodnih dejavnikov, upravičenih do pomoči, iz Priloge II se upošteva kot ustrezno zmanjšanje števila proizvodnih dejavnikov, upravičenih do pomoči v letu po prekoračitvi.
   5.   Preplačilo ali neupravičeno izplačilo upravičencu se izterja tako, da se ustrezni zneski odštejejo od pomoči, ki se upravičencu izplača v naslednjem letu, ali se v navedenem letu kako drugače izterja, če se upravičencu ne izplačajo nobeni zneski pomoči.
   Člen 4
   Informacije in nadzorni ukrepi
   1.   Finska kot del informacij, predloženih v skladu s členom 143(2) Akta o pristopu, Komisiji vsako leto pred 1. junijem posreduje informacije o izvajanju pomoči, dodeljene na podlagi tega sklepa, v predhodnem koledarskem letu.
   Te informacije se nanašajo zlasti na:

               (a)

               opredelitev občin, v katerih je bila pomoč izplačana, z uporabo podrobnega zemljevida in po potrebi drugih podatkov;

               (b)

               celotno proizvodnjo v letu poročanja za regije, upravičene do pomoči na podlagi tega sklepa, ki je izražena v količinah vsakega od proizvodov iz Priloge II;

               (c)

               skupno število proizvodnih dejavnikov, število proizvodnih dejavnikov, ki so upravičeni do pomoči, in število proizvodnih dejavnikov, za katere se dodeli podpora, na proizvodni sektor iz Priloge II, z razčlenitvijo po proizvodih v vsakem sektorju in vključno z navedbo morebitnih prekoračitev največjega dovoljenega letnega števila proizvodnih dejavnikov;

               (d)

               skupno izplačano pomoč, skupni znesek pomoči na kategorijo pomoči in vrsto proizvodnje, zneske, izplačane upravičencem na proizvodni dejavnik/drugo enoto, ter merila za razlikovanje med zneski pomoči po podregijah in vrstah kmetijskih gospodarstev ali na podlagi drugih vidikov;

               (e)

               uporabljeni plačilni sistem s podrobnostmi o morebitnih predplačilih na podlagi ocen, končnih plačilih ter ugotovljenih preplačilih in njihovi izterjavi;

               (f)

               zneske pomoči, izplačane na podlagi člena 32 Uredbe (EU) št. 1305/2013, Uredbe (EU) št. 1307/2013 in člena 213 Uredbe (EU) št. 1308/2013 v občinah, ki jih zajema ta sklep; ter

               (g)

               sklicevanje na nacionalno zakonodajo, v skladu s katero je izvedena pomoč.

         2.   Finska pred 1. junijem 2022 poleg letnega poročila za leto 2021 Komisiji predloži poročilo, ki zajema petletno obdobje od 1. januarja 2017 do 31. decembra 2021.
   V poročilu je navedeno zlasti naslednje:

               (a)

               skupna pomoč, izplačana v petletnem obdobju, in njena razdelitev po kategorijah pomoči, vrstah proizvodnje in podregijah;

               (b)

               celotna proizvodnja, število proizvodnih dejavnikov in ravni dohodka kmetov v regijah, upravičenih do pomoči;

               (c)

               razvoj kmetijske proizvodnje, predelave in trženja kmetijskih proizvodov v socialnem in ekonomskem kontekstu severnih regij;

               (d)

               učinki pomoči na varstvo okolja in ohranjanje podeželja; ter

               (e)

               predlogi za razvoj pomoči na podlagi podatkov, predstavljenih v poročilu, nacionalnega vidika in vidika EU kmetijske proizvodnje ter drugih pomembnih dejavnikov.

         3.   Finska podatke predloži v obliki, združljivi s statističnimi standardi, ki jih uporablja Unija.
   4.   Finska sprejme vse potrebne ukrepe za uporabo tega sklepa in ustrezne nadzorne ukrepe v zvezi z upravičenci do pomoči.
   5.   Nadzorni ukrepi so čim bolj usklajeni s nadzornimi sistemi, ki se uporabljajo v okviru shem podpore Unije.
   Člen 5
   Uporaba morebitnih sprememb
   Če se Komisija odloči spremeniti ta sklep, zlasti na podlagi morebitnih sprememb skupnih ureditev trga ali sheme neposredne podpore ali na podlagi spremembe stopnje katere koli odobrene državne pomoči kmetijstvu, se vsaka sprememba pomoči, odobrene s tem sklepom, uporablja šele od leta, ki sledi letu, v katerem je bila sprememba sprejeta.
   Člen 6
   Razveljavitev
   Sklep C(2009) 3067 se razveljavi.
   Člen 7
   Naslovnik
   Ta sklep je naslovljen na Republiko Finsko.

      V Bruslju, 15. decembra 2016

            Za Komisijo

         Phil HOGAN

            Član Komisije

      (1)  Sklep Komisije 95/196/ES z dne 4. maja 1995 o shemi za dolgoročno državno pomoč kmetijstvu v severnih regijah Finske (UL L 126, 9.6.1995, str. 35).

      (2)  Sklep Komisije C(2009) 3067 z dne 30. aprila 2009 o shemi za dolgoročno državno pomoč kmetijstvu v severnih regijah Finske.

      (3)  Uredba (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L 347, 20.12.2013, str. 487).

      (4)  Uredba (EU) št. 1307/2013 Evropskega parlamenta in Sveta z dne 17. december 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (UL L 347, 20.12.2013, str. 608).

      (5)  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).

      PRILOGA I

         OBČINE IZ ČLENA 1(1)

      Enonkoski, Hankasalmi, Heinävesi, Ilmajoki, Isokyrö, Joensuu, Joroinen, Juva, Jyväskylä, Jämsä (1), Kaskinen, Kauhajoki, Kauhava, Kitee, Korsnäs, Kristiinankaupunki, Kuopio, Kuortane, Kurikka, Laihia, Lapua, Laukaa, Leppävirta, Liperi, Maalahti, Mikkeli, Mustasaari, Muurame, Mänttä-Vilppula, Närpiö, Outokumpu, Parikkala, Pieksämäki, Puumala, Rantasalmi, Rautjärvi, Ruokolahti, Ruovesi, Rääkkylä, Savitaipale, Savonlinna, Seinäjoki, Siilinjärvi, Sulkava, Suonenjoki, Taipalsaari, Teuva, Tuusniemi, Uusikaarlepyy, Vaasa, Varkaus, Vöyri, Alajärvi, Alavieska, Alavus, Evijärvi, Haapajärvi, Haapavesi, Halsua, Hirvensalmi, Honkajoki, Iisalmi, Isojoki, Joutsa, Juankoski, Kaavi, Kalajoki, Kangasniemi, Kannonkoski, Kannus, Karijoki, Karstula, Karvia, Kaustinen, Keitele, Kempele, Keuruu, Kihniö, Kinnula, Kiuruvesi, Kivijärvi, Kokkola, Konnevesi, Kontiolahti, Kruunupyy, Kyyjärvi, Kärsämäki, Lapinlahti, Lappajärvi, Lestijärvi, Liminka, Luhanka, Lumijoki, Luoto, Merijärvi, Merikarvia, Muhos, Multia, Nivala, Oulainen, Parkano, Pedersören kunta, Perho, Pertunmaa, Petäjävesi, Pielavesi, Pietarsaari, Pihtipudas, Polvijärvi, Pyhäjoki, Pyhäjärvi, Pyhäntä, Raahe, Rautalampi, Reisjärvi, Saarijärvi, Sievi, Siikainen, Siikajoki, Siikalatva, Soini, Sonkajärvi, Tervo, Tohmajärvi, Toholampi, Toivakka, Tyrnävä, Uurainen, Vesanto, Veteli, Vieremä, Viitasaari, Vimpeli, Virrat, Ylivieska, Ylöjärvi (2), Ähtäri, Äänekoski, Ilomantsi, Juuka, Kajaani, Lieksa, Nurmes, Paltamo, Rautavaara, Ristijärvi, Sotkamo, Vaala, Valtimo, Oulu, Utajärvi, Hailuoto, Hyrynsalmi, Ii, Kemi, Keminmaa, Kuhmo, Simo, Tervola, Tornio, Kemijärvi, Pello, Pudasjärvi, Puolanka, Ranua, Rovaniemi, Suomussalmi, Taivalkoski, Ylitornio, Kuusamo, Posio, Kittilä, Kolari, Pelkosenniemi, Salla, Savukoski, Sodankylä, Enontekiö, Inari, Muonio, Utsjoki.

         (1)  Samo območje nekdanjih občin Jämsänkoski in Kuorevesi.

         (2)  Samo območje nekdanje občine Kuru.

      PRILOGA II

         PODROBNOSTI O POMOČI IZ ČLENA 1(3)

                  Kategorija pomoči

                  Proizvodni sektorji

                  Najvišja povprečna letna pomoč v obdobju od 1. januarja 2017 do 31. decembra 2021
                  (v milijonih EUR) (1)

                  Največje letno število upravičenih proizvodnih dejavnikov

                              1.

                              Živinoreja

                  Kravje mleko, govedo, ovce in koze, konji, prašiči in perutnina

                  433,7
                  od tega kravje mleko
                  216,9

                  227 200  krav molznic, 181 000  drugih GVŽ, 139 200  GVŽ prašičev in perutnine (1)

                              2.

                              Pridelava rastlin

                  Proizvodnja na polju in v rastlinjakih, shranjevanje vrtnarskih proizvodov

                  110,5

                  944 300  ha za proizvodnjo na polju, od tega 481 200  ha travinja;
                  203 ha za proizvodnjo v rastlinjakih

                              3.

                              Druga pomoč

                  Severni jeleni, prevoz mleka in mesa, nujno potrebne storitve za živinorejo, shranjevanje divjega jagodičevja in gob

                  19,7

                  171 100  severnih jelenov

                  Skupna pomoč

                  563,9

         (1)  Referenčna količina za nevezano pomoč za prašiče in perutnino.

      PRILOGA III

         KOLIČNIKI ZA PRETVORBO V VGŽ IZ ČLENA 1(4)

      Pri določanju povprečnega števila glav velike živine (GVŽ) je treba uporabiti naslednjo preglednico.

         Največje število glav velike živine

                  GVŽ

                  Govedo, starejše od dveh let, in krave dojilje

                  1,0

                  Telice od osmega meseca do dveh let

                  0,6

                  Drugo govedo od šestega meseca do dveh let

                  0,6

                  Ovce

                  0,2

                  Koze

                  0,2

                  Konji (starejši od šest mesecev):

                              —

                              kobile za razplod, vključno s kobilami pasme poni

                  1,0

                              —

                              finski konji

                  1,0

                              —

                              drugi konji in poniji od enega do treh let

                  0,6


title: Sklep Komisije (EU) 2018/680 z dne 2. maja 2018 o določitvi meril za podelitev znaka EU za okolje storitvam notranjega čiščenja (notificirano pod dokumentarno številko C(2018) 2503) (Besedilo velja za EGP. )

text:
               4.5.2018

               SL

               Uradni list Evropske unije

               L 114/22

         SKLEP KOMISIJE (EU) 2018/680
   z dne 2. maja 2018
   o določitvi meril za podelitev znaka EU za okolje storitvam notranjega čiščenja

         (notificirano pod dokumentarno številko C(2018) 2503)

   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(2) Uredbe,
   po posvetovanju z Odborom Evropske unije za znak za okolje,
   ob upoštevanju naslednjega:

               (1)

               Uredba (ES) št. 66/2010 določa pravila za uvedbo in uporabo prostovoljnega sistema za podeljevanje znaka EU za okolje, ki je namenjen uveljavljanju blaga in storitev z visoko ravnjo okoljske uspešnosti.

               (2)

               Uredba (ES) št. 66/2010 določa, da se uvedejo posebna merila za podelitev znaka EU za okolje za vsako skupino proizvodov.

               (3)

               Predlog za oblikovanje meril za podelitev znaka EU za okolje storitvam notranjega čiščenja so pripravili predstavniki industrije iz sektorja strokovnega čiščenja. Na podlagi tega je Komisija sprožila in vodila postopek za oblikovanje teh meril.

               (4)

               Ustrezno je določiti merila za podelitev znaka EU za okolje storitvam notranjega čiščenja, da bi spodbudili uporabo čistilnih sredstev in pripomočkov z majhnim vplivom na okolje, usposabljanje osebja na področju okoljskih vprašanj, oblikovanje osnove za sistem okoljskega ravnanja in pravilno razvrščanje odpadkov.

               (5)

               Merila za podelitev znaka EU za okolje, določena za storitve notranjega čiščenja, ter z njimi povezane zahteve za ocenjevanje in preverjanje bi morali veljati pet let od datuma uradne objave tega sklepa, pri čemer se upošteva inovacijski cikel te skupine proizvodov.

               (6)

               Številčna oznaka, ki ustreza skupini proizvodov, je sestavni del številk registracije znaka EU za okolje. Da bi lahko pristojni organi storitvam notranjega čiščenja, ki izpolnjujejo merila za podelitev znaka EU za okolje, dodelili številko registracije znaka EU za okolje, je treba zadevni skupini proizvodov dodeliti številčno oznako.

               (7)

               Določbe te uredbe so v skladu z mnenjem odbora, ustanovljenega s členom 16 Uredbe (ES) št. 66/2010 –

         SPREJELA NASLEDNJI SKLEP:
   Člen 1
   1.   Skupina proizvodov „storitve notranjega čiščenja“ zajema zagotavljanje rednih storitev strokovnega čiščenja, ki se izvajajo v notranjih prostorih poslovnih zgradb, institucij ter drugih javno dostopnih objektov in zasebnih prebivališč. Območja izvajanja storitev čiščenja med drugim vključujejo pisarniške prostore, sanitarne prostore in javno dostopna bolnišnična območja, kot so hodniki, čakalnice in sobe za odmor.
   2.   Zajema tudi čiščenje steklenih površin, ki jih je možno doseči brez uporabe kakršne koli posebne opreme ali strojev.
   3.   Ta skupina proizvodov ne zajema dejavnosti razkuževanja ali čiščenja, ki se izvajajo v proizvodnih obratih, ali dejavnosti, za katere stranka zagotovi čistilna sredstva.
   Člen 2
   V tem sklepu se uporabljajo naslednje opredelitve pojmov:

               1.

               „redne storitve strokovnega čiščenja“ pomenijo storitve strokovnega čiščenja, ki se zagotavljajo vsaj enkrat na mesec, razen čiščenja stekla, ki se obravnava kot redno, če se izvaja vsaj enkrat na vsake tri mesece;

               2.

               „nerazredčena čistilna sredstva“ pomenijo sredstva, ki jih je pred uporabo treba razredčiti in ki imajo razmerje za redčenje vsaj 1:100;

               3.

               „čistilni pripomočki“ pomenijo pripomočke za čiščenje, ki jih je možno ponovno uporabiti, na primer krpe, krpe za tla in vedra za vodo;

               4.

               „mikrovlakna“ pomenijo sintetična vlakna, ki so tanjša od enega dena ali deciteksa/niti;

               5.

               „prostori vlagatelja“ pomenijo prostore, v katerih vlagatelj izvaja upravne in organizacijske naloge, povezane z njegovo dejavnostjo;

               6.

               „naloge notranjega čiščenja z znakom EU za okolje“ pomenijo naloge, ki jih zaposleni izvajajo v okviru redne storitve strokovnega notranjega čiščenja.

         Člen 3
   1.   Za podelitev znaka EU za okolje na podlagi Uredbe (ES) št. 66/2010 mora storitev spadati v skupino proizvodov „storitve notranjega čiščenja“, kakor je opredeljena v členu 1 tega sklepa, ter izpolnjevati z njimi povezane zahteve za ocenjevanje in preverjanje iz Priloge k temu sklepu ter naslednje pogoje:

               (a)

               izpolnjuje vsa obvezna merila iz Priloge k temu sklepu;

               (b)

               izpolnjuje zadostno število neobveznih meril iz Priloge k temu sklepu, pri čemer pridobi vsaj 14 točk;

               (c)

               zanjo se uporabljajo računovodske evidence, ki so ločene od drugih storitev, ki jih zagotavlja isti izvajalec in ne spadajo na področje uporabe tega sklepa, vključno z drugimi storitvami notranjega čiščenja, ki ne izpolnjujejo zahtev iz tega sklepa.

         2.   Izvajalec, ki mu je bil podeljen znak EU za okolje za storitve notranjega čiščenja, ne zagotavlja drugih storitev, ki niso zajete v dovoljenje za uporabo znaka EU za okolje, razen če storitve notranjega čiščenja, zajete v dovoljenje za uporabo znaka EU za okolje, izvaja pododdelek, odvisno podjetje, podružnica ali oddelek izvajalca, ki je jasno ločen in vodi ločene računovodske evidence.
   Kakršna koli druga storitev, ki jo zagotavlja navedeni izvajalec in ki ne spada na področje uporabe tega sklepa, vključno s storitvami notranjega čiščenja, ki ne izpolnjujejo zahtev iz tega sklepa, ni zajeta v dovoljenje za uporabo znaka EU za okolje za storitve notranjega čiščenja in se ne oglašuje kot taka.
   3.   Kadar izvajalec, ki mu je bil podeljen znak EU za okolje za storitve notranjega čiščenja, za zagotavljanje takih storitev uporablja podizvajalce, morajo tudi ti imeti dovoljenje za uporabo znaka EU za okolje za storitve notranjega čiščenja.
   Člen 4
   Merila za skupino proizvodov „storitve notranjega čiščenja“ ter z njimi povezane zahteve za ocenjevanje in preverjanje veljajo pet let od datuma uradne objave tega sklepa.
   Člen 5
   Za upravne namene se skupini proizvodov „storitve notranjega čiščenja“ dodeli številčna oznaka „052“.
   Člen 6
   Ta sklep je naslovljen na države članice.

      V Bruslju, 2. maja 2018

            Za Komisijo

         Karmenu VELLA

            Član Komisije

      (1)  UL L 27, 30.1.2010, str. 1.

      PRILOGA

         MERILA ZA PODELITEV ZNAKA EU ZA OKOLJE TER ZAHTEVE ZA OCENJEVANJE IN PREVERJANJE ZA SKUPINO PROIZVODOV „STORITVE NOTRANJEGA ČIŠČENJA“

      OKVIRNA
      MERILA
      Merila za podelitev znaka EU za okolje skupini proizvodov „storitve notranjega čiščenja“:

         Obvezna merila

                  Merilo O1:

                  Uporaba čistilnih sredstev z majhnim vplivom na okolje

                  Merilo O2:

                  Odmerjanje čistilnih sredstev

                  Merilo O3:

                  Uporaba proizvodov iz mikrovlaken

                  Merilo O4:

                  Usposabljanje osebja

                  Merilo O5:

                  Osnova za sistem okoljskega ravnanja

                  Merilo O6:

                  Razvrščanje trdnih odpadkov v prostorih vlagatelja

                  Merilo O7:

                  Informacije na znaku EU za okolje

         Neobvezna merila

                  Merilo N1:

                  Visoka stopnja uporabe čistilnih sredstev z majhnim vplivom na okolje (do 3 točke)

                  Merilo N2:

                  Uporaba koncentriranih, nerazredčenih čistilnih sredstev (do 3 točke)

                  Merilo N3:

                  Visoka stopnja uporabe proizvodov iz mikrovlaken (do 3 točke)

                  Merilo N4:

                  Uporaba čistilnih pripomočkov z majhnim vplivom na okolje (do 4 točke)

                  Merilo N5:

                  Energijska učinkovitost sesalnikov (3 točke)

                  Merilo N6:

                  Registracija v sistemu EMAS ali certifikat ISO 14001 ponudnika storitve (do 5 točk)

                  Merilo N7:

                  Ravnanje s trdnimi odpadki na lokacijah čiščenja (2 točki)

                  Merilo N8:

                  Kakovost storitve (do 3 točke)

                  Merilo N9:

                  Vozni park, ki ga ima vlagatelj v lasti ali ga najema (do 5 točk)

                  Merilo N10:

                  Učinkovitost pralnih strojev, ki jih ima vlagatelj v lasti ali jih najema (do 4 točke)

                  Merilo N11:

                  Storitve in drugi proizvodi z znakom za okolje (do 5 točk)

                  Merilo N12:

                  Potrošno blago in električni zračni sušilniki za roke, ki se dobavijo za stranko (do 3 točke)

            OCENJEVANJE IN PREVERJANJE
      Posebne zahteve za ocenjevanje in preverjanje so navedene pri vsakem merilu.
      Kadar mora vlagatelj predložiti izjave, dokumentacijo, analize, poročila o preskusih ali druga dokazila o izpolnjevanju meril, jih lahko zagotovi vlagatelj in/ali njegovi dobavitelji in/ali njegovi podizvajalci.
      Pristojni organi prednostno obravnavajo potrdila, ki so jih izdali organi, akreditirani po ustreznem harmoniziranem standardu za preskuševalne in kalibracijske laboratorije, ter ki so jih preverili organi, akreditirani po ustreznem harmoniziranem standardu za organe, ki certificirajo proizvode, procese in storitve. Akreditacija se izvede v skladu z Uredbo (ES) št. 765/2008 Evropskega parlamenta in Sveta (1).
      Namesto potrdil iz prejšnjega odstavka se lahko kot dokazila uporabijo podatki iz okoljskih izjav, predloženih v skladu z Uredbo (ES) št. 1221/2009 Evropskega parlamenta in Sveta (2).
      Namesto preskusnih metod, navedenih za posamezno merilo, se lahko uporabljajo tudi druge, če njihovo enakovrednost potrdi pristojni organ, ki ocenjuje vlogo.
      Pristojni organi lahko zahtevajo ustrezna dokazila in izvedejo neodvisna preverjanja.
      Pristojni organi pred podelitvijo koncesije izvedejo obisk prostorov vlagatelja na kraju samem in vsaj en obisk lokacije čiščenja na kraju samem, ko se izvaja storitev čiščenja.
      Ko je vlagatelju podeljeno dovoljenje za uporabo znaka EU za okolje, vlagatelj pristojnemu organu redno pošilja seznam lokacij čiščenja, kjer izvaja storitve čiščenja z znakom EU za okolje, pri čemer za vsako lokacijo navede prvi in zadnji dan dejavnosti. Obdobje med obvestili o novih lokacijah čiščenja ne presega štirih mesecev, razen če ni vlagatelj sklenil novih pogodb. Pristojni organ lahko v času veljavnosti dovoljenja redno izvaja nadaljnje obiske prostorov vlagatelja na kraju samem ali na lokaciji čiščenja.
      Osnovni pogoj je, da storitve izpolnjujejo vse zakonske zahteve države (držav), v katerih se zagotavljajo „storitve notranjega čiščenja“. To zlasti pomeni, da podjetje deluje in je registrirano v skladu z zahtevami nacionalnih ali lokalnih zakonov, njegovo osebje pa je zakonito zaposleno in zavarovano. V ta namen ima osebje sklenjeno nacionalno veljavno pisno pogodbo in prejema vsaj nacionalno ali regionalno minimalno plačo, določeno s kolektivnimi pogodbami, če pa kolektivne pogodbe ne obstajajo, osebje prejema vsaj nacionalno ali regionalno minimalno plačo, delovni čas osebja pa je v skladu z nacionalno zakonodajo.
      Vlagatelj potrdi in dokaže skladnost storitev z navedenimi zahtevami z neodvisnim preverjanjem ali dokazili brez poseganja v nacionalno zakonodajo o varstvu podatkov (npr. kopija pisne socialne politike, kopije pogodb, potrdila o registraciji zaposlenega v nacionalnem zavarovalnem sistemu, uradni dokumenti/evidenca z imeni in številom zaposlenih, ki jo vodi lokalni vladni inšpektorat ali agencija za delo).
      Med obiski na kraju samem se je mogoče pogovoriti z naključno izbranimi člani osebja.
      OBVEZNA MERILA

         Merilo O1 –   Uporaba čistilnih sredstev z majhnim vplivom na okolje

      V to merilo so zajeti samo proizvodi, ki se uporabljajo neposredno med izvajanjem nalog storitve notranjega čiščenja z znakom EU za okolje. Vlagatelj izpolnjuje merilo O1(a) in O1(b).

         O1(a)   Proizvodi z znakom EU za okolje in drugimi znaki ISO tipa I

      Vsaj 50 % nabavljene količine vseh čistilnih sredstev, uporabljenih na leto, razen čistilnih robčkov, drugih predhodno navlaženih proizvodov ter proizvodov za impregniranje in ohranjanje krp za tla (med postopkom pranja), ima znak EU za okolje za čistila za čiščenje trdih površin v skladu s Sklepom Komisije (EU) 2017/1217 (3) ali drug znak za okolje EN ISO 14024 tipa I, ki je nacionalno ali regionalno uradno priznan v državah članicah.

         Ocenjevanje in preverjanje

      Vlagatelj predloži letne podatke (trgovsko ime in količino proizvodov) in dokumentacijo (vključno z ustreznimi računi ali popisi lokacije), iz katere so razvidna čistilna sredstva, uporabljena pri izvajanju pogodb za storitev notranjega čiščenja z znakom EU za okolje. Če vlagatelj uporablja proizvode z znakom EU za okolje, predloži kopijo certifikata znaka EU za okolje in/ali kopijo znaka na embalaži, ki dokazuje, da je bil podeljen v skladu s Sklepom Komisije (EU) 2017/1217.
      Če vlagatelj uporablja proizvode z drugimi znaki ISO tipa I, predloži kopijo certifikata znaka tipa I in/ali kopijo znaka na embalaži.

         O1(b)   Nevarne snovi

                  (i)

                  Nobeden od proizvodov, ki nimajo znaka EU za okolje za čistila za čiščenje trdih površin ali drugega znaka za okolje EN ISO 14024 tipa I, ki je nacionalno ali regionalno uradno priznan v državah članicah, ne vsebuje snovi, navedenih v merilu 4(a)(i) za podelitev znaka EU za okolje za čistila za čiščenje trdih površin, ne glede na njihovo koncentracijo.

                  (ii)

                  Nobeden od proizvodov, ki nimajo znaka EU za okolje za čistila za čiščenje trdih površin ali drugega znaka za okolje EN ISO 14024 tipa I, ki je nacionalno ali regionalno uradno priznan v državah članicah, ne vsebuje snovi, navedenih v merilu 4(a)(ii) za podelitev znaka EU za okolje za čistila za čiščenje trdih površin, v večjih količinah od teh, ki so dovoljene v merilu.

                  (iii)

                  Nobeden od proizvodov, ki nimajo znaka EU za okolje za čistila za čiščenje trdih površin ali drugega znaka za okolje EN ISO 14024 tipa I, ki je nacionalno ali regionalno uradno priznan v državah članicah, se ne razvršča in označuje kot akutno strupen, kot specifično strupena snov za ciljne organe, kot povzročitelj preobčutljivosti kože ali dihal, kot rakotvoren, mutagen ali strupen za razmnoževanje ali kot nevaren za okolje v skladu z Uredbo (ES) št. 1272/2008 Evropskega parlamenta in Sveta (4) ter se ne razlaga v skladu s stavki o nevarnosti, navedenimi v spodnji tabeli.
                  Čistilni robčki in drugi predhodno navlaženi proizvodi izpolnjujejo to zahtevo.

         Omejene razvrstitve glede na nevarnost in njihova kategorizacija

                  Akutna strupenost

                  Kategoriji 1 in 2

                  Kategorija 3

                  H300 Smrtno pri zaužitju.

                  H301 Strupeno pri zaužitju.

                  H310 Smrtno v stiku s kožo.

                  H311 Strupeno v stiku s kožo.

                  H330 Smrtno pri vdihavanju.

                  H331 Strupeno pri vdihavanju.

                  H304 Pri zaužitju in vstopu v dihalne poti je lahko smrtno.

                  EUH070 Strupeno ob stiku z očmi.

                  Specifična strupenost za ciljne organe

                  Kategorija 1

                  Kategorija 2

                  H370 Škoduje organom.

                  H371 Lahko škoduje organom.

                  H372 Škoduje organom pri dolgotrajni ali ponavljajoči se izpostavljenosti.

                  H373 Lahko škoduje organom pri dolgotrajni ali ponavljajoči se izpostavljenosti.

                  Preobčutljivost dihal in kože

                  Kategorija 1A

                  Kategorija 1B

                  H317 Lahko povzroči alergijski odziv kože.

                  H317 Lahko povzroči alergijski odziv kože.

                  H334 Lahko povzroči simptome alergije ali astme ali težave z dihanjem pri vdihavanju.

                  H334 Lahko povzroči simptome alergije ali astme ali težave z dihanjem pri vdihavanju.

                  Rakotvorno, mutageno ali strupeno za razmnoževanje

                  Kategoriji 1A in 1B

                  Kategorija 2

                  H340 Lahko povzroči genetske okvare.

                  H341 Sum povzročitve genetskih okvar.

                  H350 Lahko povzroči raka.

                  H351 Sum povzročitve raka.

                  H350i Lahko povzroči raka pri vdihavanju.

                  H360F Lahko škoduje plodnosti.

                  H361f Sum škodljivosti za plodnost.

                  H360D Lahko škoduje nerojenemu otroku.

                  H361d Sum škodljivosti za nerojenega otroka.

                  H360FD Lahko škoduje plodnosti. Lahko škoduje nerojenemu otroku.

                  H361fd Sum škodljivosti za plodnost. Sum škodljivosti za nerojenega otroka.

                  H360Fd Lahko škoduje plodnosti. Sum škodljivosti za nerojenega otroka.

                  H362 Lahko škoduje dojenim otrokom.

                  H360Df Lahko škoduje nerojenemu otroku. Sum škodljivosti za plodnost.

                  Nevarno za vodno okolje

                  Kategoriji 1 in 2

                  Kategoriji 3 in 4

                  H400 Zelo strupeno za vodne organizme.

                  H412 Škodljivo za vodne organizme, z dolgotrajnimi učinki.

                  H410 Zelo strupeno za vodne organizme, z dolgotrajnimi učinki.

                  H413 Lahko ima dolgotrajne škodljive učinke na vodne organizme.

                  H411 Strupeno za vodne organizme, z dolgotrajnimi učinki.

                  Nevarno za ozonski plašč

                  H420 Nevarno za ozonski plašč.

         Ocenjevanje in preverjanje:

      Točki (i) in (ii): vlagatelj predloži podpisano izjavo o izpolnjevanju merila, skupaj z izjavami dobaviteljev, da navedene snovi niso vključene v sestavo proizvoda, ne glede na koncentracijo ali v količinah, ki presegajo določene mejne vrednosti.
      Točka (iii): vlagatelj predloži podpisano izjavo o izpolnjevanju merila, skupaj z varnostnimi listi za vse proizvode, ki nimajo znaka EU za okolje za čistila za čiščenje trdih površin ali drugega znaka ISO tipa I.

         Merilo O2 –   Odmerjanje čistilnih sredstev

      Osebje, ki izvaja naloge notranjega čiščenja z znakom EU za okolje, ima na lokaciji čiščenja ali v prostorih vlagatelja dostop do ustrezne opreme za odmerjanje in razredčevanje uporabljenih čistilnih sredstev (npr. avtomati, čaše/pokrovčki za odmerjanje, ročne črpalke, razpršilniki). Ima tudi dostop do ustreznih navodil za pravilno odmerjanje in razredčevanje.

         Ocenjevanje in preverjanje

      Vlagatelj predloži izjavo o izpolnjevanju tega merila, skupaj s seznamom zagotovljene opreme in ustrezno dokumentacijo z navodili za pravilno odmerjanje in razredčevanje, ki so na voljo čistilnemu osebju.

         Merilo O3 –   Uporaba proizvodov iz mikrovlaken

      V to merilo so zajeti samo tekstilni pripomočki za čiščenje za večkratno uporabo, ki se uporabljajo neposredno med izvajanjem nalog storitve notranjega čiščenja z znakom EU za okolje.
      Vsaj 50 % tekstilnih pripomočkov za čiščenje (npr. krpe, krpe za tla), uporabljenih na leto, je izdelanih iz mikrovlaken.

         Ocenjevanje in preverjanje

      Vlagatelj predloži letne podatke (vrsto in količino proizvodov) in dokumentacijo (vključno z ustreznimi računi ali popisi lokacije), iz katere so razvidni uporabljeni tekstilni pripomočki za čiščenje in v kateri je navedeno, kateri od teh pripomočkov so izdelani iz mikrovlaken.

         Merilo O4 –   Usposabljanje osebja

      Vlagatelj zagotovi informacije, vključno s pisnimi postopki ali priročniki, ter usposabljanje za čistilno osebje, ki izvaja naloge notranjega čiščenja z znakom EU za okolje, in za vodstvene delavce, ki te naloge čiščenja nadzirajo. Usposabljanje zajema naslednja področja, kadar so povezana z nalogami, ki jih izvaja eden izmed članov osebja:

                  —

                  Osebje je seznanjeno s tem, kaj je znak EU za okolje in kaj pomeni za storitve čiščenja.

                  Čistilna sredstva

                              —

                              Osebje je poučeno glede uporabe pravilnega odmerka proizvoda za vsako nalogo čiščenja.

                              —

                              Osebje je poučeno glede uporabe pravilnega razmerja za redčenje za nerazredčena čistilna sredstva in glede uporabe ustrezne opreme za odmerjanje.

                              —

                              Osebje je poučeno glede ustreznega shranjevanja čistilnih sredstev.

                              —

                              Usposabljanje zajema čim večje zmanjšanje količine uporabljenih čistilnih sredstev, da se čim bolj omeji tveganje prekomerne in napačne uporabe čistilnih sredstev.

                  Varčevanje z energijo

                              —

                              Osebje je poučeno glede uporabe neogrevane vode za redčenje proizvodov, razen če proizvajalec proizvoda ni navedel drugače.

                              —

                              Kadar je to ustrezno, je osebje poučeno glede uporabe ustreznega cikla in temperature pri industrijskih in gospodinjskih pralnih strojih.

                              —

                              Kadar je to ustrezno, je osebje poučeno glede ugašanja luči, ko opravi svoje naloge.

                  Varčevanje z vodo

                              —

                              Osebje je poučeno glede uporabe proizvodov iz mikrovlaken, kadar je to ustrezno, da se čim bolj zmanjša poraba vode in čistilnih sredstev.

                  Odpadki

                              —

                              Osebje je poučeno glede uporabe trajnih čistilnih pripomočkov za večkratno uporabo in čim manjšo uporabo čistilne opreme za enkratno uporabo (npr. rokavice), kadar to ne ogroža varnosti osebja in ne krši higienskih zahtev.

                              —

                              Osebje je poučeno glede pravilnega odvajanja odpadnih vod.

                              —

                              Osebje se udeleži posebnega usposabljanja za ravnanje z odpadki, da bo lahko izpolnjevalo zahteve iz meril O6 in N7, kadar je to ustrezno. Usposabljanje zajema ravnanje s trdnimi odpadki v prostorih podjetja in na lokacijah čiščenja.

                  Zdravje in varnost

                              —

                              Osebje je seznanjeno z vprašanji glede zdravja, varnosti in okolja, ki so povezana z nalogami čiščenja, ter spodbujeno k sprejemanju dobrih praks. To vključuje informacije o:

                                          —

                                          varnostnih listih in ravnanju s kemikalijami,

                                          —

                                          ergonomiji in veljavni nacionalni zakonodaji na področju zdravja in varnosti pri delu,

                                          —

                                          odstranjevanju, čiščenju in shranjevanju rokavic za večkratno uporabo (kadar je to ustrezno) ter

                                          —

                                          varnosti v cestnem prometu in okolju prijazni vožnji (uporablja se za vlagatelje z osebjem, ki je odgovorno za vožnjo v okviru zagotavljanja storitve čiščenja).

                                    Ustrezno usposabljanje se vsem članom osebja, ki so na novo zaposleni za določen ali nedoločen čas, zagotovi v šestih tednih od začetka zaposlitve. Za osebje se vsaj enkrat letno izvede nadaljnje usposabljanje o vseh vidikih iz tega merila. To nadaljnje usposabljanje ne pomeni nujno ponovne izvedbe začetnega usposabljanja za vse člane osebja, vendar pa mora zajeti vsa navedena okoljska vprašanja in zagotoviti, da se ustrezni člani osebja povsem zavedajo svojih odgovornosti.

         Ocenjevanje in preverjanje

      Vlagatelj predloži izjavo o izpolnjevanju tega merila, skupaj z letnimi podatki o podrobnostih programa usposabljanja (datum in vrsta – začetno ali nadaljnje usposabljanje), njegovo vsebino in informacijami o tem, kateri člani osebja so se usposabljanja udeležili. Vlagatelj predloži tudi kopije postopkov in obvestil za osebje v zvezi z vsemi vprašanji glede usposabljanja. Datum in vrsta usposabljanja osebja se evidentirata kot dokazilo, da so bila nadaljnja usposabljanja izvedena.
      Kadar se tečaji usposabljanja izvedejo v okviru zunanjih programov usposabljanja, lahko vlagatelj kot dokazilo o izpolnjevanju merila predloži dokumentacijo o udeležbi (npr. potrdilo o usposabljanju) in vsebini usposabljanja, če so bile vanj zajete teme iz tega merila.
      Če podjetje za stalno ali začasno prevzame osebje od drugega ponudnika storitve čiščenja in če se je osebje v prejšnjem letu udeležilo usposabljanja, ga ni treba ponovno izvesti, če lahko vlagatelj predloži dokumentacijo o udeležbi v programu usposabljanja (npr. potrdilo o usposabljanju) in temah, ki so bile vanj zajete.

         Merilo O5 –   Osnova za sistem okoljskega ravnanja

      Vlagatelj izpolnjuje osnovne minimalne zahteve za sistem okoljskega ravnanja z izvajanjem naslednjega:

                  —

                     okoljske politike, ki opredeljuje najpomembnejše neposredne in posredne vplive na okolje ter politiko organizacije v zvezi s temi vplivi;

                  —

                  natančnega programa ukrepanja, s katerim podjetje zagotavlja, da pri svojih storitvah upošteva okoljsko politiko. V programu ukrepanja so določeni tudi cilji okoljske uspešnosti v zvezi z uporabo virov (npr. manj uporabljenih čistilnih sredstev) in ukrepi za zmanjšanje vpliva na okolje. Določanje ciljev in ukrepov je podprto z zbiranjem podatkov o uporabi virov in drugih okoljskih vidikih (npr. nastajanje odpadkov);

                  —

                     procesa notranjega vrednotenja, s katerim se vsako leto preveri uspešnost organizacije pri doseganju ciljev iz programa ukrepanja. Upravni odbor organizacije uporabi rezultate vrednotenja, da s posodabljanjem okoljske politike in programa ukrepanja stalno izboljšuje svojo uspešnost.

            Javnosti se v prostorih vlagatelja omogoči vpogled v okoljsko politiko in uspešnost organizacije v zvezi z določenimi cilji.
      Upoštevajo se pripombe in povratne informacije strank, zbrane z vprašalnikom ali kontrolnim seznamom.

         Ocenjevanje in preverjanje

      Vlagatelj predloži izjavo o izpolnjevanju tega merila, skupaj s kopijo okoljske politike, programa ukrepanja, poročila o vrednotenju in postopkov, ki so bili uvedeni za upoštevanje pripomb in povratnih informacij strank. Poročilo o vrednotenju vključuje seznam vseh korektivnih ukrepov, ki jih je treba sprejeti, in se pristojnemu organu predloži čim prej po datumu vložitve vloge za znak EU za okolje. Na zahtevo pristojnega organa se zagotovi posodobljena dokumentacija, da se v času veljavnosti dovoljenja za uporabo znaka dokaže skladnost storitve.
      Za vlagatelje, registrirane v sistemu EMAS in/ali certificirane po standardu ISO 14001, ter vlagatelje, ki so del organizacije, registrirane v sistemu EMAS in/ali certificirane po standardu ISO 14001, se šteje, da so to merilo izpolnili, če kot dokazilo o skladnosti predložijo potrdilo o registraciji v sistemu EMAS in/ali certifikat ISO 14001.

         Merilo O6 –   Razvrščanje trdnih odpadkov v prostorih vlagatelja

      V to merilo so zajeti samo odpadki, ki nastanejo v prostorih vlagatelja.
      Vlagatelj osebju omogoči razvrščanje trdnih odpadkov, nastalih v prostorih vlagatelja, v ustrezne kategorije toka odpadkov, da se pošljejo v obdelavo (npr. reciklaža, sežig) ali odlaganje v skladu z lokalnimi ali nacionalnimi praksami in zmogljivostmi za ravnanje z odpadki.

         Ocenjevanje in preverjanje

      Vlagatelj predloži izjavo o izpolnjevanju merila, skupaj z opisom različnih kategorij trdnih odpadkov, zbranih in razvrščenih v prostorih vlagatelja. Predloži tudi navedbo različnih tokov trdnih odpadkov, ki so jih lokalni organi in/ali zasebne agencije (na podlagi ustreznih pogodb) sprejele v nadaljnjo obdelavo ali odlaganje.

         Merilo O7 –   Informacije na znaku EU za okolje

      Smernice Komisije o uporabi neobvezne oznake s poljem za besedilo so na voljo na spletišču: http://ec.europa.eu/environment/ecolabel/documents/logo_guidelines.pdf.
      Neobvezna oznaka s poljem za besedilo vsebuje naslednje besedilo:
      „[izvajalec v smislu člena 3(2)] dejavno izvajamo ukrepe za zagotavljanje storitev notranjega čiščenja z manjšim vplivom na okolje, in sicer z:

                  —

                  uporabo čistilnih sredstev z znakom za okolje,

                  —

                  posebnim usposabljanjem osebja,

                  —

                  sistemom okoljskega ravnanja.“

         Ocenjevanje in preverjanje

      Za izpolnitev tega merila vlagatelj predloži izjavo o njegovem izpolnjevanju s pojasnilom, kako bo prikazal logotip znaka EU za okolje.
      NEOBVEZNA MERILA

         Merilo N1 –   Visoka stopnja uporabe čistilnih sredstev z majhnim vplivom na okolje (do 3 točke)

      V to merilo so zajeti samo proizvodi, ki se uporabljajo neposredno med izvajanjem nalog storitve notranjega čiščenja z znakom EU za okolje.
      Vlagatelj prejme točke glede na odstotek nabavljene količine vseh čistilnih sredstev, uporabljenih na leto, razen čistilnih robčkov in drugih predhodno navlaženih proizvodov, ki imajo znak EU za okolje za čistila za čiščenje trdih površin ali drug znak za okolje EN ISO 14024 tipa I, ki je nacionalno ali regionalno uradno priznan v državah članicah, kot sledi:

                  —

                  vsaj 65 %: 1 točka,

                  —

                  vsaj 75 %: 2 točki,

                  —

                  vsaj 95 %: 3 točke.

         Ocenjevanje in preverjanje

      Vlagatelj predloži letne podatke (trgovsko ime in količino proizvodov) in dokumentacijo (vključno z ustreznimi računi ali popisi lokacije), iz katere so razvidna čistilna sredstva, uporabljena pri izvajanju pogodb za storitev notranjega čiščenja z znakom EU za okolje. Če vlagatelj uporablja proizvode z znakom EU za okolje, predloži kopijo certifikata znaka EU za okolje in/ali kopijo znaka na embalaži, ki dokazuje, da je bil podeljen v skladu s Sklepom Komisije (EU) 2017/1217. Če vlagatelj uporablja proizvode z drugimi znaki ISO tipa I, predloži kopijo certifikata znaka tipa I in/ali kopijo znaka na embalaži.

         Merilo N2 –   Uporaba koncentriranih, nerazredčenih čistilnih sredstev (do 3 točke)

      V to merilo so zajeti samo proizvodi, ki se uporabljajo neposredno med izvajanjem nalog storitve notranjega čiščenja z znakom EU za okolje.
      Vlagatelj prejme točke glede na odstotek nabavljene količine vseh čistilnih sredstev, uporabljenih na leto, razen čistilnih robčkov, drugih predhodno navlaženih proizvodov ter proizvodov za impregniranje in ohranjanje krp za tla (med postopkom pranja), ki imajo razmerje za redčenje vsaj 1:100, kot sledi:

                  —

                  vsaj 15 %: 1 točka,

                  —

                  vsaj 30 %: 2 točki,

                  —

                  vsaj 50 %: 3 točke.

         Ocenjevanje in preverjanje

      Vlagatelj predloži letne podatke (trgovsko ime in količino proizvodov) in dokumentacijo (vključno z ustreznimi računi ali popisi lokacije), iz katere so razvidna uporabljena čistilna sredstva. Za vsak proizvod predloži dokumentacijo o razmerju za redčenje (varnostne liste, navodila za uporabo ali druga ustrezna dokazila). Če se za proizvod lahko uporabi več razmerij za redčenje, se predloži najpogosteje uporabljeno razmerje, kakor je utemeljeno v notranjih navodilih za osebje. Za proizvode, pripravljene na uporabo, se razmerje za redčenje označi z ena.

         Merilo N3 –   Visoka stopnja uporabe proizvodov iz mikrovlaken (do 3 točke)

      V to merilo so zajeti samo tekstilni pripomočki za čiščenje za večkratno uporabo, ki se uporabljajo neposredno med izvajanjem nalog storitve notranjega čiščenja z znakom EU za okolje.
      Vlagatelj prejme točke glede na odstotek tekstilnih pripomočkov za čiščenje (npr. krpe, krpe za tla), ki jih uporabi na leto in so izdelani iz mikrovlaken, kot sledi:

                  —

                  vsaj 65 %: 1 točka,

                  —

                  vsaj 75 %: 2 točki,

                  —

                  vsaj 95 %: 3 točke.

         Ocenjevanje in preverjanje

      Vlagatelj predloži letne podatke (vrsto in količino proizvodov) in dokumentacijo (vključno z ustreznimi računi ali popisi lokacije), iz katere so razvidni uporabljeni tekstilni pripomočki za čiščenje in v kateri je navedeno, kateri od teh pripomočkov so izdelani iz mikrovlaken.

         Merilo N4 –   Uporaba čistilnih pripomočkov z majhnim vplivom na okolje (do 4 točke)

      V to merilo so zajeti samo čistilni pripomočki, ki se uporabljajo neposredno med izvajanjem nalog storitve notranjega čiščenja z znakom EU za okolje.

         N4(a)   Krpe za tla (do 2 točki)

      Vlagatelj prejme točke glede na odstotek krp za tla, ki jih uporabi na leto in imajo znak EU za okolje za tekstilne izdelke ali drug znak za okolje EN ISO 14024 tipa I, ki je nacionalno ali regionalno uradno priznan v državah članicah, kot sledi:

                  —

                  vsaj 20 %: 1 točka,

                  —

                  vsaj 50 %: 2 točki.

         N4(b)   Krpe (do 2 točki)

      Vlagatelj prejme točke glede na odstotek krp, ki jih uporabi na leto in imajo znak EU za okolje za tekstilne izdelke ali drug znak za okolje EN ISO 14024 tipa I, ki je nacionalno ali regionalno uradno priznan v državah članicah, kot sledi:

                  —

                  vsaj 20 %: 1 točka,

                  —

                  vsaj 50 %: 2 točki.

         Ocenjevanje in preverjanje

      Vlagatelj predloži letne podatke (vrsto in količino proizvodov) in dokumentacijo (vključno z ustreznimi računi ali popisi lokacije), iz katere so razvidni čistilna oprema in pripomočki, uporabljeni pri izvajanju pogodb za storitev notranjega čiščenja z znakom EU za okolje. Če vlagatelj uporablja proizvode z znakom EU za okolje, predloži kopijo certifikata znaka EU za okolje in/ali kopijo znaka na embalaži, ki dokazuje, da je bil podeljen v skladu s Sklepom Komisije 2014/350/EU (5). Če vlagatelj uporablja proizvode z drugimi znaki ISO tipa I, predloži kopijo certifikata znaka tipa I in/ali kopijo znaka na embalaži.

         Merilo N5 –   Energijska učinkovitost sesalnikov (3 točke)

      V to merilo so zajeti samo sesalniki, ki spadajo na področje uporabe Delegirane uredbe Komisije (EU) št. 665/2013 (6). Iz področja uporabe navedene uredbe so izvzeti sesalniki za mokro sesanje, sesalniki za mokro in suho sesanje, robotski, industrijski, centralni in akumulatorski sesalniki, talni loščilniki in sesalniki za zunanjo uporabo.
      Vsaj 40 % sesalnikov (zaokroženo na najbližje celo število), ki jih ima vlagatelj v lasti ali jih najema in jih uporablja pri zagotavljanju storitev notranjega čiščenja z znakom EU za okolje, ob nakupu spada vsaj v naslednja dva razreda energijske učinkovitosti, kot je določeno v Delegirani uredbi Komisije (EU) št. 665/2013:

                  —

                  razred A za sesalnike, kupljene pred 1. septembrom 2017,

                  —

                  razred A+ za sesalnike, kupljene po 1. septembru 2017.

         Ocenjevanje in preverjanje

      Vlagatelj predloži dokazila o izpolnjevanju zahtev glede razreda energijske učinkovitosti (na primer račun za nakup sesalnika in podatkovni list, kot je določeno v Prilogi III k Delegirani uredbi Komisije (EU) št. 665/2013), skupaj s celovitim seznamom sesalnikov, ki jih uporablja pri zagotavljanju storitev z znakom EU za okolje.

         Merilo N6 –   Registracija v sistemu EMAS ali certifikat ISO 14001 ponudnika storitve (do 5 točk)

      Vlagatelj je registriran v sistemu Unije za okoljsko ravnanje in presojo (EMAS) (5 točk) ali certificiran po standardu ISO 14001 (3 točke).

         Ocenjevanje in preverjanje

      Vlagatelj kot dokazilo o izpolnjevanju tega merila predloži potrdilo o registraciji v sistemu EMAS ali certifikat ISO 14001.

         Merilo N7 –   Ravnanje s trdnimi odpadki na lokacijah čiščenja (2 točki)

      To merilo se uporablja samo takrat, kadar stranke vlagatelja čistilnemu osebju omogočijo razvrščanje odpadkov v ustrezne tokove trdnih odpadkov, ter samo za trdne odpadke, ki nastanejo med zagotavljanjem storitve notranjega čiščenja z znakom EU za okolje (npr. embalaža čistilnih sredstev za enkratno uporabo, embalaža potrošnega blaga), in trdne odpadke, ki so bili predhodno razvrščeni (npr. s strani osebja stranke) na lokacijah čiščenja.
      Čistilno osebje razvrsti trdne odpadke, ki so nastali med zagotavljanjem storitve, ter razvrščene in predhodno razvrščene odpadke odloži v ustrezne zabojnike na lokacijah čiščenja ali v njihovi bližini. To se izvede vedno, ko stranke omogočijo (npr. z zabojniki za ločene tokove trdnih odpadkov) pošiljanje razvrščenih tokov odpadkov v obdelavo (npr. reciklaža, sežig) ali odlaganje v skladu z lokalnimi ali nacionalnimi praksami in zmogljivostmi za ravnanje z odpadki in/ali ustreznimi pogodbami z obrati za reciklažo.

         Ocenjevanje in preverjanje

      Vlagatelj predloži izjavo o izpolnjevanju merila, skupaj z opisom različnih tokov trdnih odpadkov, ki jih sprejemajo lokalni organi, in/ali ustreznimi pogodbami z obrati za reciklažo za vsako izmed zadevnih lokacij čiščenja.

         Merilo N8 –   Kakovost storitve (do 3 točke)

      Vlagatelji prejmejo 2 točki, če izpolnijo v nadaljevanju navedene zahteve, ali 3 točke, če so certificirani v skladu s standardom ISO 9001 ali nordijskim standardom INSTA 800.
      Vlagatelj imenuje vodjo storitve ter uvede postopke za spremljanje, ocenjevanje in izboljševanje kakovosti čiščenja, kakor je opisano v nadaljevanju. Vodja storitve je lahko upravljavec poslopja, delovodja ali koordinator, ki je imenovan za organizacijo in nadzor čiščenja.
      Vlagatelj uvede:

                  —

                  postopke za spremljanje, ocenjevanje in izboljševanje nalog čiščenja, ki jih izvaja (podrobnosti so opisane v nadaljevanju);

                  —

                  ukrepe za izboljšanje kakovosti čiščenja, ki na primer temeljijo na odgovorih v anketah o zadovoljstvu strank.

            Vlagatelj pripravi tudi pisna navodila, ki jih podpiše njegova vodstvena ekipa, zajemajo pa naloge delovnega mesta, ki jih je treba izvesti v okviru storitve. Ta pisna navodila se predložijo čistilnemu osebju, v prostorih vlagatelja in/ali na lokacijah čiščenja pa se omogoči se vpogled vanje.
      Ta pisna navodila za delovno mesto vključujejo vsaj naslednje:

                  —

                  opis naloge (npr. čiščenje pisarne, sanitarnih prostorov, oken),

                  —

                  kakovost (npr. pričakovana čistost, standardiziran kontrolni seznam),

                  —

                  pogostost (npr. enkrat na teden),

                  —

                  predmete, ki jih je treba očistiti (npr. miza, stol, umivalnik),

                  —

                  načine čiščenja (npr. oprema in način, ki se uporabljata za čiščenje različnih območij ali predmetov).

         Ocenjevanje in preverjanje

      Vlagatelj predloži certifikat ISO 9001 ali INSTA 800 ali izjavo o izpolnjevanju merila, skupaj z:

                  —

                  dokumentom, v katerem je določen vodja, ki je odgovoren za izpolnjevanje tega merila (za opis organizacijske strukture vlagatelja in opredelitev vodje se lahko uporabi organigram);

                  —

                  dokumenti podjetja, iz katerih so razvidni postopki, povezani s kakovostjo čiščenja. Opomba: Če so ti postopki skladni z zahtevami standarda EN 13549 (storitve čiščenja, osnovne zahteve in priporočila za sisteme merjenja kakovosti) in/ali regionalnega standarda za vodenje kakovosti (npr. INSTA 800: kakovost čiščenja – sistem merjenja za ocenjevanje in uvrščanje kakovosti čiščenja), lahko vlagatelj predloži potrdilo o skladnosti;

                  —

                  pisnimi navodili za delovno mesto s podpisi vodstvene ekipe vlagatelja, zadolžene za naloge delovnega mesta, ki se izvajajo v okviru zagotavljanja storitve.

         Merilo N9 –   Vozni park, ki ga ima vlagatelj v lasti ali ga najema (do 5 točk)

      V to merilo je zajet samo vozni park, ki ga ima vlagatelj v lasti in/ali ga najema ter ki se uporablja pri izvajanju nalog storitve notranjega čiščenja z znakom EU za okolje. Vozila lahko vključujejo vozila na človeški pogon (tovorna kolesa), vozila na človeški pogon s pomožnim elektromotorjem (e-tovorna kolesa), lahka osebna ali gospodarska vozila, ki jih uporabljajo vodje, nadzorniki, čistilno osebje, inšpektorji in katera koli druga oseba, ki sodeluje v enem izmed vidikov zagotavljanja storitve čiščenja.
      V podmerilo N9(a) so zajeta tudi hibridna vozila, električna pa ne.
      V podmerilo N9(b) so zajeta brezemisijska vozila.
      V to merilo niso zajeta vozila v osebni lasti, ki se uporabljajo pri zagotavljanju storitve.

         N9(a)   Vozila v skladu z evropskim emisijskim standardom Euro 6 (1 točka)

      Vsaj 50 % vozil (zaokroženo na najbližje celo število), ki jih ima vlagatelj v lasti ali jih najema in jih uporablja pri izvajanju nalog storitve notranjega čiščenja z znakom EU za okolje, je skladnih z evropskim emisijskim standardom Euro 6 za lahka osebna in gospodarska vozila.

         Ocenjevanje in preverjanje

      Vlagatelj predloži ustrezno dokumentacijo, iz katere je razvidno, katera vozila se uporabljajo pri zagotavljanju storitev čiščenja in da so vozila v lasti ali najemu vlagatelja, skupaj z navedbo, katera vozila so skladna s standardom Euro 6. Izpolnjevanje merila se lahko dokaže z registracijo vozila v javnem registru in potrdilom o skladnosti.

         N9(b)   Brezemisijska vozila (2 točki)

      Vsaj 10 % vozil (zaokroženo na najbližje celo število), ki jih ima vlagatelj v lasti ali jih najema in jih uporablja pri izvajanju nalog storitve notranjega čiščenja z znakom EU za okolje, je brezemisijskih vozil, kot je določeno s preskusi novega evropskega voznega cikla (NEDC), opisanimi v Uredbi (ES) št. 715/2007 (7), vozil na človeški pogon (tovorna kolesa) ali vozil na človeški pogon s pomožnim elektromotorjem (e-tovorna kolesa).

         Ocenjevanje in preverjanje

      Vlagatelj predloži ustrezno dokumentacijo, iz katere je razvidno, katera vozila se uporabljajo pri zagotavljanju storitev čiščenja z znakom EU za okolje in da so vozila v lasti ali najemu vlagatelja, skupaj z navedbo, katera vozila so brezemisijska. Izpolnjevanje merila se lahko dokaže z registracijo vozila v javnem registru in dokumentacijo proizvajalca, iz katere so razvidni rezultati preskusa NEDC.

         N9(c)   Načrt za prevoze podjetja (2 točki)

      Vlagatelj pripravi načrt za prevoze podjetja, da čim bolj zmanjša porabo goriva, določi cilj za zmanjšanje porabe goriva (na lokacijo čiščenja) in vodi letno evidenco o vzdrževanju voznega parka.

         Ocenjevanje in preverjanje

      Vlagatelj predloži kopijo načrta za prevoze podjetja, najnovejši cilj za zmanjšanje porabe goriva in prikaz letne porabe goriva glede na število lokacij čiščenja. Vlagatelj predloži kopijo načrta vzdrževanja voznega parka. Kot dokazilo o izpolnjevanju merila se lahko uporabijo servisne knjižice vozil.

         Merilo N10 –   Učinkovitost pralnih strojev, ki jih ima vlagatelj v lasti ali jih najema (do 4 točke)

      To merilo se uporablja samo za pralne stroje, ki jih ima vlagatelj v lasti ali jih najema in ki so v prostorih vlagatelja ali na lokacijah čiščenja, za pranje krp, krp za tla in uniform osebja, ki se uporabljajo v okviru zagotavljanja storitve notranjega čiščenja z znakom EU za okolje.
      Podmerilo N10(a) velja samo, če se uporabljajo gospodinjski pralni stroji, zajeti v Delegirano uredbo Komisije (EU) št. 1061/2010 (8) in Uredbo Komisije (EU) št. 1015/2010 (9).

         N10(a):   Energijska nalepka (do 2 točki)

      Vlagatelj prejme točke glede na odstotek gospodinjskih pralnih strojev (zaokroženo na najbližje celo število), ki so skladni z energijsko nalepko EU A++ ali A+++ za energijsko učinkovitost na podlagi Delegirane uredbe Komisije (EU) št. 1061/2010, kot sledi:

                  —

                  vsaj 50 % strojev z nalepko A++: 1 točka,

                  —

                  vsaj 90 % strojev z nalepko A++: 2 točki,

                  —

                  vsaj 50 % strojev z nalepko A+++: 2 točki.

         N10(b):   Učinkovitost rabe vode (2 točki)

         Gospodinjski stroji: poraba vode gospodinjskih pralnih strojev, ki jih ima vlagatelj v lasti ali jih najema, je nižja ali enaka merilom uspešnosti za porabo vode, ki so določeni v Prilogi IV k Uredbi (EU) št. 1015/2010. Merila uspešnosti so izmerjena v skladu s standardom EN 60456 ob uporabi standardnega pralnega cikla (program za bombaž pri 60 °C).

                  Podskupina proizvoda

                  Poraba vode (v litrih/cikel)

                  Gospodinjski pralni stroji z nazivno zmogljivostjo 3 kg:

                  39

                  Gospodinjski pralni stroji z nazivno zmogljivostjo 3,5 kg:

                  39

                  Gospodinjski pralni stroji z nazivno zmogljivostjo 4,5 kg:

                  40

                  Gospodinjski pralni stroji z nazivno zmogljivostjo 5 kg:

                  39

                  Gospodinjski pralni stroji z nazivno zmogljivostjo 6 kg:

                  37

                  Gospodinjski pralni stroji z nazivno zmogljivostjo 7 kg:

                  43

                  Gospodinjski pralni stroji z nazivno zmogljivostjo 8 kg:

                  56

            IN

         Komercialni pralni stroji: poraba vode komercialnih pralnih strojev, ki jih ima vlagatelj v lasti ali jih najema, je nižja ali enaka 7 l na kg opranega perila.

         Ocenjevanje in preverjanje

      Vlagatelj predloži letne podatke (seznam vseh gospodinjskih pralnih strojev, ki jih ima v lasti, za pranje krp, krp za tla in uniform osebja, ki se uporabljajo v okviru zagotavljanja storitve notranjega čiščenja z znakom EU za okolje) in dokumentacijo, iz katere je razviden razred energijske učinkovitosti za obstoječe gospodinjske pralne stroje.
      Izpolnjevanje te zahteve se lahko dokaže s podatkovnimi karticami izdelka v skladu s Prilogo II k Delegirani uredbi (EU) št. 1061/2010.
      Če navedena dokumentacija ni na voljo, se izpolnjevanje merila N10(b) lahko dokaže s predložitvijo dokumentacije o skupni letni porabi vode. V tem primeru se šteje, da je na leto skupaj 220 standardnih ciklov pranja.

         Merilo N11 –   Storitve in drugi proizvodi z znakom za okolje (do 5 točk)

      To merilo velja za uporabo storitev in/ali proizvodov z znakom za okolje, ki so opredeljeni kot storitve in/ali proizvodi, ki se ne uporabljajo neposredno pri zagotavljanju storitev notranjega čiščenja z znakom EU za okolje, ampak pri vsakodnevnem poslovanju vlagatelja, ki se nanaša na njegove storitve notranjega čiščenja z znakom EU za okolje. Med drugim vključujejo storitve (npr. pralnice perila in avtomobilov), ki jih vlagatelj odda v zunanje izvajanje tretji osebi. Zajemajo lahko proizvode, kot so detergenti za perilo, detergenti za pomivalni stroj ali kopirni papir.

         N11(a)   Storitve z znakom za okolje (do 2 točki)

      Ponudniku, ki ima znak EU za okolje ali drug znak za okolje EN ISO 14024 tipa I, ki je nacionalno ali regionalno uradno priznan v državah članicah za to vrsto storitve, se v zunanje izvajanje odda 100 % te storitve (1 točka za vsako storitev, do največ skupno 2 točki).

         N11(b)   Proizvodi z znakom za okolje (do 3 točke)

      Znak EU za okolje ali drug znak za okolje EN ISO 14024 tipa I, ki je nacionalno ali regionalno uradno priznan v državah članicah, je dodeljen 100 % enot proizvoda v skupini proizvodov (0,5 točke za vsako skupino proizvodov, do največ skupno 3 točke).

         Opomba: Proizvodi z znakom za okolje, kot so krpe in krpe za tla, ter potrošno blago, ki se dobavijo na podlagi pogodbe s strankami, ne spadajo na področje uporabe tega merila. Za to podmerilo se „skupina proizvodov“ obravnava v skladu z opredelitvami iz meril za znak EU za okolje ali drugih meril za znak ISO tipa I (npr. „papirni proizvodi“, „detergenti za pranje“, „tekstilni izdelki“).

         Ocenjevanje in preverjanje

                     N11(a)

                  Vlagatelj predloži ustrezna dokazila o certifikatu za znak ISO tipa I, ki ga ima zunanji izvajalec storitev, skupaj z zadevnimi računi.

                     N11(b)

                  Vlagatelj predloži podatke in dokumentacijo (vključno z ustreznimi računi), iz katere so razvidne količine takih uporabljenih proizvodov, ter kopijo ustreznih certifikatov za znak EU za okolje ali znak ISO tipa I in/ali kopijo znakov na embalaži.

         Merilo N12 –   Potrošno blago in električni zračni sušilniki za roke, ki se dobavijo za stranko (do 3 točke)

      To merilo se uporablja samo, če je vlagatelj odgovoren za dobavo potrošnega blaga, ki ga je treba uporabiti na lokacijah čiščenja v okviru vsaj ene pogodbe za storitve čiščenja z znakom EU za okolje. V to merilo so zajeti samo potrošno blago in električni sušilniki za roke, ki se dobavijo v okviru navedenih pogodb:

         N12(a)   Mila za roke (1 točka)
      Vsaj 70 % količine mil za roke, dobavljene na leto, ima znak EU za okolje za kozmetične proizvode, ki se izperejo, v skladu s Sklepom Komisije 2014/893/EU (10), ali drug znak za okolje EN ISO 14024 tipa I, ki je nacionalno ali regionalno uradno priznan v državah članicah.

         N12(b)   Papirni izdelki (1 točka)
      Vsaj 90 % potrošnih papirnih izdelkov (za osebno higieno in vpojni papir), glede na težo ali količino, dobavljeno na leto, kakor je ustrezno, ima znak EU za okolje za tissue papir za higienske namene uporabe v skladu z Odločbo Komisije 2009/568/ES (11), ali drug znak za okolje EN ISO 14024 tipa I, ki je nacionalno ali regionalno uradno priznan v državah članicah.

         N12(c)   Zvitki brisač iz blaga (1 točka)
      Vsaj 50 % zvitkov brisač iz blaga, dobavljenih na leto, ima znak EU za okolje za tekstilne izdelke v skladu s Sklepom Komisije 2014/350/EU ali drug znak za okolje EN ISO 14024 tipa I za tekstilne izdelke ali brisače iz blaga, dobavljene v avtomatih za brisače, ki je nacionalno ali regionalno uradno priznan v državah članicah.

         N12(d)   Električni sušilniki za roke (1 točka)
      Vsi električni sušilniki za roke, ki jih dobavlja in vzdržuje vlagatelj, imajo senzorje bližine in znak za okolje EN ISO 14024 tipa I, ki je nacionalno ali regionalno uradno priznan v državah članicah.

         Ocenjevanje in preverjanje

      Vlagatelj za vsako pogodbo za storitve z znakom EU za okolje navede, ali vključuje zagotavljanje potrošnega blaga ali ne, in priloži letne podatke (trgovsko ime in težo, količino ali število proizvodov) in dokumentacijo (vključno z ustreznimi računi ali popisi lokacije), iz katere je razvidno dobavljeno potrošno blago. Če vlagatelj uporablja proizvode z znakom EU za okolje, predloži kopijo certifikata znaka EU za okolje in/ali kopijo znaka na embalaži, ki dokazuje, da je bil, odvisno od primera, podeljen v skladu s:

                  —

                  Sklepom Komisije 2014/893/EU,

                  —

                  Odločbo Komisije 2009/568/ES,

                  —

                  Sklepom Komisije 2014/350/EU.

            Če vlagatelj uporablja proizvode z drugimi znaki ISO tipa I, predloži kopijo certifikata znaka tipa I in/ali kopijo znaka na embalaži.
      Za električne sušilnike za roke vlagatelj predloži dokumentacijo, v kateri je navedeno, kako se izpolnjujejo zahteve (npr. znak na embalaži ali tehnične informacije, iz katerih so razvidni certifikat za znak ISO tipa I ali senzorji bližine).

         (1)  Uredba (ES) št. 765/2008 Evropskega parlamenta in Sveta z dne 9. julija 2008 o določitvi zahtev za akreditacijo in nadzor trga v zvezi s trženjem proizvodov ter razveljavitvi Uredbe (EGS) št. 339/93 (UL L 218, 13.8.2008, str. 30).

         (2)  Uredba (ES) št. 1221/2009 Evropskega parlamenta in Sveta z dne 25. novembra 2009 o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS), razveljavitvi Uredbe (ES) št. 761/2001 ter odločb Komisije 2001/681/ES in 2006/193/ES (UL L 342, 22.12.2009, str. 1).

         (3)  Sklep Komisije (EU) 2017/1217 z dne 23. junija 2017 o določitvi meril za podelitev znaka EU za okolje čistilom za čiščenje trdih površin (UL L 180, 12.7.2017, str. 45).

         (4)  Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).

         (5)  Sklep Komisije 2014/350/EU z dne 5. junija 2014 o določitvi okoljskih meril za podelitev znaka EU za okolje tekstilnim izdelkom (UL L 174, 13.6.2014, str. 45).

         (6)  Delegirana uredba Komisije (EU) št. 665/2013 z dne 3. maja 2013 o dopolnitvi Direktive 2010/30/EU Evropskega parlamenta in Sveta v zvezi z označevanjem sesalnikov z energijskimi nalepkami (UL L 192, 13.7.2013, str. 1).

         (7)  Uredba (ES) št. 715/2007 Evropskega parlamenta in Sveta z dne 20. junija 2007 o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (UL L 171, 29.6.2007, str. 1).

         (8)  Delegirana uredba Komisije (EU) št. 1061/2010 z dne 28. septembra 2010 o dopolnitvi Direktive 2010/30/EU Evropskega parlamenta in Sveta v zvezi z energijskim označevanjem gospodinjskih pralnih strojev (UL L 314, 30.11.2010, str. 47).

         (9)  Uredba Komisije (EU) št. 1015/2010 z dne 10. novembra 2010 o izvajanju Direktive Evropskega parlamenta in Sveta 2009/125/ES v zvezi z zahtevami za okoljsko primerno zasnovo gospodinjskih pralnih strojev (UL L 293, 11.11.2010, str. 21).

         (10)  Sklep Komisije 2014/893/EU z dne 9. decembra 2014 o določitvi okoljskih meril za podelitev znaka EU za okolje za kozmetične proizvode, ki se izperejo (UL L 354, 11.12.2014, str. 47).

         (11)  Odločba Komisije 2009/568/ES z dne 9. julija 2009 o določitvi okoljskih meril za podeljevanje znaka za okolje Skupnosti tissue papirju za higienske namene uporabe (UL L 197, 29.7.2009, str. 87).


title: Sklep (EU) 2018/845 Evropskega parlamenta in Sveta z dne 30. maja 2018 o uporabi sredstev Evropskega sklada za prilagoditev globalizaciji (EGF/2018/000 TA 2018 – tehnična pomoč na pobudo Komisije)

text:
               8.6.2018

               SL

               Uradni list Evropske unije

               L 144/1

         SKLEP (EU) 2018/845 EVROPSKEGA PARLAMENTA IN SVETA
   z dne 30. maja 2018
   o uporabi sredstev Evropskega sklada za prilagoditev globalizaciji (EGF/2018/000 TA 2018 – tehnična pomoč na pobudo Komisije)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 11(2) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) ter zlasti točke 13 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Namen Evropskega sklada za prilagoditev globalizaciji (ESPG) je zagotavljati podporo delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali zaradi nove svetovne finančne in gospodarske krize, in samozaposlenim osebam, ki so iz istih razlogov opustile svoje dejavnosti, ter pomagati pri njihovi ponovni vključitvi na trg dela.

               (2)

               Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 (3).

               (3)

               Uredba (EU) št. 1309/2013 določa, da se lahko vsako leto na pobudo Komisije za tehnično pomoč uporabi največ 0,5 % najvišjega letnega zneska ESPG.

               (4)

               Zato bi bilo treba uporabiti sredstva ESPG, da se zagotovi znesek v višini 345 000 EUR za tehnično pomoč na pobudo Komisije –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2018 se iz Evropskega sklada za prilagoditev globalizaciji uporabi vsota 345 000 EUR v odobritvah za prevzem obveznosti in odobritvah plačil.
   Člen 2
   Ta sklep začne veljati tretji dan po objavi v Uradnem listu Evropske unije.

      V Strasbourgu, 30. maja 2018

            Za Evropski parlament

            Predsednik

         A. TAJANI

            Za Svet

            Predsednica

         L. PAVLOVA

      (1)  UL L 347, 20.12.2013, str. 855.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


title: Sklep (EU) 2018/846 Evropskega parlamenta in Sveta z dne 30. maja 2018 o uporabi Solidarnostnega sklada Evropske unije za pomoč Grčiji, Španiji, Franciji in Portugalski

text:
               8.6.2018

               SL

               Uradni list Evropske unije

               L 144/3

         SKLEP (EU) 2018/846 EVROPSKEGA PARLAMENTA IN SVETA
   z dne 30. maja 2018
   o uporabi Solidarnostnega sklada Evropske unije za pomoč Grčiji, Španiji, Franciji in Portugalski
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (1) in zlasti člena 4(3) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) in zlasti točke 11 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Namen Solidarnostnega sklada Evropske unije (v nadaljnjem besedilu: Sklad) je omogočiti Uniji, da se hitro, učinkovito in prožno odziva na izredne razmere in tako pokaže solidarnost s prebivalstvom območij, ki so jih prizadele naravne nesreče.

               (2)

               Sredstva Sklada ne presegajo najvišjega letnega zneska 500 000 000 EUR (v cenah iz leta 2011), kot je določeno v členu 10 Uredbe Sveta (EU, Euratom) št. 1311/2013 (3).

               (3)

               Grčija je 1. septembra 2017 vložila vlogo za uporabo sredstev Sklada zaradi potresa, ki je 12. junija 2017 prizadel otok Lezbos v severnoegejski regiji.

               (4)

               Španija je 22. decembra 2017 vložila vlogo za uporabo sredstev Sklada zaradi gozdnih požarov, ki so med 10. in 17. oktobrom 2017 prizadeli regijo Galicija v severozahodni Španiji.

               (5)

               Francija je 27. novembra 2017 vložila vlogo za uporabo sredstev Sklada zaradi orkana Irma, ki je 5. in 6. septembra 2017 prečkal otok Saint-Martin, in orkana Maria, ki je prizadel otočje Guadeloupe 18. in 19. septembra 2017.

               (6)

               Portugalska je 17. julija 2017 vložila prvo vlogo za prispevek iz Sklada zaradi hudih požarov, ki so izbruhnili 17. junija 2017. Vendar je zaradi novih požarov, ki so izbruhnili med junijem in oktobrom 2017, 13. oktobra 2017 in nato ponovno 14. decembra 2017 posodobila svojo vlogo, pri čemer je med drugim spremenila oceno skupne višine škode, ki so jo povzročili požari med junijem in oktobrom 2017.

               (7)

               Vloge Grčije, Španije, Francije in Portugalske izpolnjujejo pogoje za zagotovitev finančnega prispevka iz Sklada, kot je določeno v členu 4 Uredbe (ES) št. 2012/2002.

               (8)

               Zato bi bilo treba Sklad uporabiti za zagotovitev finančnega prispevka Grčiji, Franciji, Portugalski in Španiji.

               (9)

               Da bi se sredstva Sklada lahko čim prej uporabila, bi se moral ta sklep uporabljati od datuma sprejetja –

         SPREJELA NASLEDNJI SKLEP:
   Člen 1
   V okviru splošnega proračuna Unije za proračunsko leto 2018 se Solidarnostni sklad Evropske unije uporabi za zagotovitev zneska v višini 1 359 119 EUR za Grčijo, 3 228 675 EUR za Španijo, 48 906 025 EUR za Francijo in 50 673 132 EUR za Portugalsko v odobritvah za prevzem obveznosti in odobritvah plačil.
   Člen 2
   Ta sklep začne veljati na dan objave v Uradnem listu Evropske unije.
   Uporablja se od 30. maja 2018.

      V Strasbourgu, 30. maja 2018

            Za Evropski parlament

            Predsednik

         A. TAJANI

            Za Svet

            Predsednica

         L. PAVLOVA

      (1)  UL L 311, 14.11.2002, str. 3.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


title: Sklep (EU) 2018/847 Evropskega parlamenta in Sveta z dne 30. maja 2018 o uporabi sredstev Evropskega sklada za prilagoditev globalizaciji na podlagi vloge Belgije – EGF/2017/010 BE/Caterpillar

text:
               8.6.2018

               SL

               Uradni list Evropske unije

               L 144/5

         SKLEP (EU) 2018/847 EVROPSKEGA PARLAMENTA IN SVETA
   z dne 30. maja 2018
   o uporabi sredstev Evropskega sklada za prilagoditev globalizaciji na podlagi vloge Belgije – EGF/2017/010 BE/Caterpillar
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) in zlasti člena 15(4) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) in zlasti točke 13 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Namen Evropskega sklada za prilagoditev globalizaciji (ESPG) je zagotavljanje podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, in samozaposlenim osebam, ki so iz istih razlogov opustile dejavnost, ter pomoč pri njihovi ponovni vključitvi na trg dela.

               (2)

               Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 (3).

               (3)

               Belgija je 18. decembra 2017 vložila vlogo za uporabo sredstev ESPG v zvezi z odpusti v podjetju Caterpillar Solar Gosselies in pri njegovih petih dobaviteljih. Vloga je bila dopolnjena z dodatnimi informacijami, predloženimi v skladu s členom 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG, kakor je določeno v členu 13 Uredbe (EU) št. 1309/2013.

               (4)

               V skladu s členom 6(2) Uredbe (EU) št. 1309/2013 je Belgija odločila, da prilagojene storitve, sofinancirane iz ESPG, zagotovi tudi 300 mladim, ki niso zaposleni, se ne izobražujejo ali usposabljajo (NEET).

               (5)

               Zato bi bilo treba uporabiti sredstva ESPG, da se zagotovi finančni prispevek v višini 4 621 616 EUR za vlogo, ki jo je vložila Belgija.

               (6)

               Da bi čim bolj skrajšali čas, potreben za uporabo sredstev ESPG, bi se moral ta sklep uporabljati od datuma sprejetja –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2018 se iz Evropskega sklada za prilagoditev globalizaciji uporabi vsota 4 621 616 EUR v odobritvah za prevzem obveznosti in odobritvah plačil.
   Člen 2
   Ta sklep začne veljati na dan objave v Uradnem listu Evropske unije.
   Uporablja se od 30. maja 2018.

      V Strasbourgu, 30. maja 2018

            Za Evropski parlament

            Predsednik

         A. TAJANI

            Za Svet

            Predsednica

         L. PAVLOVA

      (1)  UL L 347, 20.12.2013, str. 855.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).